rlitschk/wikidir huggingface dataset:
Richard Sanderson (* 5. März 1953 in Taplow) is en schottischen Singer. Sanderson is de Söhn vun en Schotten un en Franzöösche. Al in’t Öller vun fief Johren hett he Ünnerricht an’t Klavier kregen un lehr mit föffteihn Johren Gitarr to spelen. Mit 21 Johren hett he denn sien egene Musikgrupp grünnt, mit de he dör Hotelbars tingelt is. Bekannt worrn is Sanderson mit dat Leed Reality, dat vun Vladimir Cosma kompneert un produzeert worrn is. Dat Leed is dat bedüdenste ut den Film "La Boum" un is to’n Stahblues-Hymne för Generatschonen vun Teenagers worrn, siet de Film 1980 rutkamen is. Reality weer de eenzige grote Hit vun Sanderson. As he rutkamen is, keem he blots op den 20 Rang vun de düütschen Charts. Eerst as de Film 1987 to’n eersten mol in’t Feernsehn wiest worrn is, is dat Leed noch mol wedder publizeert worrn un keem denn op’n eersten Platz vun de düütschen Charts. Weltwiet sünd vun dat Leed acht Millionen Toondrägers verkööft worrn. Vundaag vertoont Sanderson histoorsche Filmen un maakt CDs mit Klezmer-Musik. He leevt mit sien Fro un sien dree Döchter in de Neeg vun Paris. Websteed vun Richard Sanderson
De Samtgemeen Swarms (hoochdüütsch: Schwarmstedt) is en Samtgemeen in’n Landkreis Heidkreis, in de sik fief Gemenen för de Afwickeln vun de Verwaltenssaken tohopen slaten hebbt. Se hett 12.737 Inwahners (Stand 31. Dezember 2016). En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Heidkreis beschreven un kann dor naleest waarn. De Samtgemeen gifft dat siet den 4. März 1974. Se is dormols in’n Rahmen vun de Rebeetsreform vun’t Land Neddersassen nee billt worrn. De Samtgeem Swarms billt den süüdlichsten Tippel vun’n Landkreis un warrt to’n Noorden hen vun de Samtgemeen Ahlden, vun de Eenheitsgemeen Wasra un vun den gemeenfre’en Bezirk Oosterheid afgrenzt. Wieter hett de Samtgemeen Grenzen to dree annere Landkreisen: In’n Oosten is dat de Landkreis Celle mit sien Eenheitsgemenen Wietze un Winsen (Aller) un in’n Süüden de Region Hannober mit de Gemeen Wedemark un de Eenheitsgemeen Niestadt. In’n Westen slutt sik de Landkreis Nienborg/Werser mit de Samtgemenen Steembke un Heemsen an To de Samtgemeen höört de nafolgen Gemenen (na’t Bookstaveren): Baukkult (Aller) Äsel Gilten Linneweh Swarms De Samtgemeenraat vun Swarms besteiht vundaag neven den den Samtgemeenbörgermeester ut dörtig wählte Raatsliddmaten, de sik op dree Frakschonen verdeelt. De letzte Kommunalwahl weer
Lando (* in’ 9. Johrhunnert; † nah 913) weer in dat Johr 913 Paapst. Över Lando is wenig överleefert: Sien Vader harr de Naam Taino, un Lando sülvst wurr nich wiet ööstlich vun Rom boren. He wurr in’ Juli oder August oder gor November 913 as Nahfolger vun Anastasius III. to’n Paapst wählt un amteer ruch weg 6 Maand lang. Vun Lando sien Pontifikat sünd eenzig de Förderungen vun sien Heimatbisdom Sabina dör Schenkungen un Privilegien överleefert. Wohrscheinlich stunn de Paapst kumplett ünner de Kontroll vun den röömschen Stadtherrn Theophylakt I. von Tusculum, de as Vestarar (pääpstlicher Kämmerer) de gesamte Vermögensverwalten vun de Kark kontrolleer un todem as Doge un Konsul dem Senat un de Miliz vörstunn, as ok de so nömmt Pornokratie (Mätressenherrschaft) de vun Theodora I. von Tusculum un hör Dochter Marozia ünner Sergius III. etableert wurrn weer. Todem weer he de letzte Paapst, de sien Naam vun kien later in’t Amt kommen Paapst bruukt wurr, un de letzte vör Johannes Paul I. (1978), de en vörher noch nich bruukt Naam dragen hett. Sien Nahfolger weer Johannes X.. Peter de Rosa:Päpstliche Pornokratie Lando in't Biographisch-Bibliographisch Kirchenlexikon Lando in de Katalog vun de Düütschen Natschonalbökeree
De Bundsautobahn 117 (Afk.:BAB 117, in Kortform ok A 117 nöömt) is en öörtliche Autobahn, de den Süüdoosten vun Berlin mit de Bundsautobahn 113 op Brannenborger Rebeet verbinnt. Se hett en Samtläng vun fief Kilometer. De eerste korte Afsnitt vun disse Autobahn is in de 1960er Johren in de DDR as’n Tobringer vun’t Autobahnkrüüz Schönefeld na Berlin-Adlershof boet worrn. Na de Düütsche Weddervereenigen güng dat 1992 los, wietrecken ne’e Plaans to maken, wobi disse Autobahn an’t Waltersdorfer Dreeeck in twee Asnitten ünnerdeelt worrn is: de nöördliche is denn de A 117 worrn. Vun’t Waltersdorfer Dreeeck is en Trasse as A 113 na Neukölln plaant worrn, üm den Süüdoosten vun Berlin op beide Sieten vun de ehmolige Berliner Muer beter an dat Autobahnnett un an’t Ümland antobinnen. As de Deelafsnitt vun de A 113 twüschen Adlershof un dat Waltersdorfer Dreeeck an’n 23. Mai 2008 apen maakt worrn is, is de Lück vun de A 113 twüschen den nöördlichen un den süüdlichen Afsnitt dicht maakt worrn. För den vörherigen Deelafsnitt twüschen dat Autobahndreeeck Treptow un dat Waltersdorfer Dreeeck is de Beteken A 117 nee vergeven worrn. Mit de ne’en Tall is ok de Anslussteed Berlin-Grünau in Waltersdorf ümnöömt worrn. Vun de Anslusssteed
Pund heet dat Müntteken in Grootbritannien un Noordirland, in Zypern, Ägypten, Syrien un Libanon, Gibraltar, Guernsey, Jersey, Saint Helena, de Falkland Islands un de Isle of Man. All disse Länner hebbt ehr egen Pund. Dat italieensche Woort för Pund is lira; de Müntteken vun de Törkie un dat Müntteken vun Malta heet Lira. In Grootbritanniern is dat Müntteken pound sterling(Pund Sterling). Dat Pund Sterling is dat tweetwichtigste Müntteken in Europa. Dat kann sien dat Grootbritannien un Noordirland in enige Johr de Euro as Müntteken hett. Dat Pund Sterling ward dor de Bank of England kontrolleerd. Dat Pund Sterling kann ok mit GBP, L un £ tekent warrn.
Sverre Helge Hassel (* 30. Juli 1876 in Oslo; † 6. Juni 1928 in Oppegård) weer en norweegsch Polarforscher. Sverre Hassel wurr in Oslo boren. As he old genoog weer, is he to See fohren un hett sien Stüermannszertifikat maakt. Tüschen 1898 un 1902 nehm Hassel an Otto Sverdrup sien Versöök deel, Gröönland to umsegeln. Gemeensam mit Helmer Hanssen wurr Hassel as erfohren Hunnenführer utwählt, um an Roald Amundsen sien Süüdpolarexpeditschoon van 1910 bit 1912 deeltonemmen. An’n 14. Dezember 1911 hett he mit Amundsen, Helmer Hanssen, Olav Bjaaland un Oscar Wisting eerstmals den Süüdpool raakt. Later henn truck he nah Grimstad um un arbeidt as Tollbeamter. Sverre Hassel is 1928 storven, as he sien olden Fründ Amundsen besöcht hett. Sverre Hassel. Mehr Biller, Videos oder Audiodateien to’t Thema gifft dat bi Wikimedia Commons. Normdaten: GND: 1020452447 (OGND, AKS) | LCCN: nb2013005914 | VIAF: 222730246 | Wikipedia-Personensöök
William James „Bill“ Murray (* 21. September 1950 in Wilmette, Illinois, USA) is en US-amerikaanschen Schauspeler, Speelbaas, Kummediant un Filmproduzent. Murray is as veert vun negen Kinner in eenfache Ümstännen opwossen. Mit sien Broder Brian hett he al fröh anfungen as Caddie bi’n Gulf to arbeiten, üm Geld för sien Utbilln to verdenen. As he denn an’t College weer hett he Geld as Drogendealer verdeent un weer deswegen in’t Öller vun 21 Johren fastnahmen. He is dormols to en Straaf op Proov veroordeelt worrn. Mitt vun de 1970er Johren is Murray Liddmaat vun dat Improvisatschoonstheater Second City worrn un hett sien Medizinstudium opgeven. Vun 1977 an höör he to den fasten Staff vun Schrievers un Dorstellers vun de beropenen Feernsehn-Reeg Saturday Night Live un kreeg sien eersten Emmy. Sien eerste Filmrull speel he 1978 in The Rutles, en Parodie op Beatles, in den he sik aver sülvst spelen de. En Johr later hett em de Speelbaas Ivan Reitman as Hööftdorsteller för sien Film Meatballs hollt. Reitman weer dat ok, de em later mit sien Kummedien Stripes un Ghostbusters to’n Dörbrook verholpen hett. Wieter spoodrieke Filmen mit Bill Murray weern Caddyshack, Tootsie un de Charles-Dickens-Verfilmen Scrooged. 1990 geev dat en Remake
Saint Helena is en Insel wiet vör Westafrika. De Insel hett ruchweg 7000 Inwahners. Napoléon Bonaparte weer hier vun Oktober 1815 bet to sienen Dood an’n 5. Mai 1821 in’t Exil. Saint Helena is keen Deel vun’t Vereenigte Königriek vun Grootbritannien un Noordirland, man ok nich ganz sülvstännig. De meesten Lüüd hier sünd vun afrikaansche Herkumst. De meesten Christen op de Insel sünd Protestanten. Dat Geld op Saint Helena is dat Saint-Helena-Pund. De Hööftstadt is Jamestown, wat minder denn 1000 Inwahners hett.
Bi de Ungaarsch Verteidigung hannelt sück dat um en Anspeel in’t Schachspeel; se tellt to de Apen Spelen. De Ungaarsch Verteidigung fangt an mit de Tüüg 1. e2-e4 e7-e5 2. Sg1-f3 Sb8-c6 3. Lf1-c4 Lf8-e7 un is en mögelk Antwort vun Swaart up de Italiensch Partie. De Naam vun disse Verteidigung beruht up en Feernpartie, de van 1842 bit 1845 tüschen de führend Pariser Schachmeester un de Pester Schachklub utdragen wurr. De ungaarsche Speler mit de swaart Figuren hebbt hör ganz Speel up Verteidigung utricht. So kregen se en slooten un passiv Stellung un dorgegen antogahn weer för Witt nich eenfak un mit Risiken verbunnen. De folgend Partie wurr 1912 tüschen Holzhausen un Tarrasch speelt. 3.Lf1-c4 Lf8-e7 4.d2-d4 e5xd4 5.0-0 d7-d6 6.Sf3xd4 Sg8-f6 7.Sb1-c3 0-0 8.h2-h3 Tf8-e8 9.Tf1-e1 Sf6-d7?? En tückisch Eegendor. 10.Lc4xf7+!! Kg8xf7 11.Sd4-e6!! Hier geev Tarrasch all up. 11. ... Kxe6 12.Dd5+ Kf6 13.Df5#
Pius II. (eegentlich Enea Silvio de' Piccolomini, lat. Aeneas - ok: Eneas - Sylvius; * 18. Oktober 1405 in Corsignano, nah ihm Pienza nömmt, bi Siena; † 14. August 1464 in Ancona) weer van 1458 bit 1464 Paapst un dormit Nahfolger vun Kalixt III. He weer en bedüüdend Humanist, Schriever, Historiker, Poet un Gelehrter, Verehrer Boccaccios un begeistert vun de latiensch Klassiker. Vör sien karklich Loopbahn hett Enea Silvio de' Piccolomini en Leben as Dichter un Lebemann führt un weer in sien Wirken widersprüchlich, ok as Paapst. Up dat Konzil von Basel, an dat Enea af 1432 as Begleiter vun Kardinal Domenico Capranica deelnahm, hörr he to de Partei vun de Konziliaristen un weer af 1440 Sekretär vun de Gegenpaapst Felix V. 1442 weer he Gesandter vun dat Konzil an de Frankforter Rieksdag. Anfang 1443 is he in Deenst vun Friedrich III. treden, de wiederhenn Paapst Eugen IV. ünnerstööten de. Enea nehm nu en neutraal Positschoon in. De Tiet bit 1455 hett he vörnehmlich an den Hoff vun de Kaiser in de Wiener Neestadt un Graz verbrocht, ünner annern as kaiserlich Sekretär. König Friedrich III. hett sien Deensten schätzt as ok sien lockere Verse un hett hüm to’n „poeta laureatus“
Mohammed Atta (* 1. September 1968 in Kafr asch-Schaich, Ägypten; † 11. September 2001 in New York) weer en islamistischen Terroristen. He warrt ankeken as een vun de fiev Lüde, de den eersten Fleger bi de Terroranslääg an'n 11. September 2001 in de USA versleept hefft un dor denn Klock 8:46 in den Noordtoorn vun dat World Trade Center mit rinflagen sünd. Wohrschienlich is Atta de Anföhrer ween un hett den Fleger ok stüert. Sien ganzen Naam is Muhammad ʿAttā as-Sayyid (araabsch: محمد عطا السيد, DMG Muḥammad ʿAṭṭā as-Sayyid). He is boren in Kafr asch-Schaich. Dat is en Stadt in Ägypten, an dat Delta vun den Nil-Stroom. Sien Vadder is Afkaat ween. Atta hett ok en Utwies för Saudi-Arabien harrt. Upwussen is he in Kairo. Dor hett he Architektuur studeert un dat Studium mit en Diplom afslaten. Denn is he na Düütschland hentrocken. Dor hett he vun 1992 bit 1999 in Hamborg an de Technische Universität Hamborg-Harborg Stadtbo un Stadtplanung studeert. Dor hett he unner den Naam Mohammed al-Amir in dat Wintersemester 1992/93 sien Studium anfungen. He is dor nich wieter bi upfullen un hett, mit Studenten ut allerhand Länner, bi dat Projekt "Wohnen 2000" mitmaakt. Unner annern hett he
William Donald „Don“ McNeill (* 30. April 1918 in Chickasha, Oklahoma; † 28. November 1996 in Vero Beach, Florida) weer en US-amerikaansch Tennisspeler. McNeill wunn 1939 as tweet US-Amerikaner de franzöössch Meesterschapen. In’t Finale kunn he dorbi Bobby Riggs slahn. En Johr later wunn McNeill ok dat Herren-Eenzel bi de amerikaanisch Meesterschapen in Forest Hills. 1944 wunn he bi de US Open ok noch den Düppeltitel an de Siet vun Robert Falkenburg. 1965 wurr McNeill in de International Tennis Hall of Fame upnommen. McNeill in de “International Tennis Hall of Fame (engelsch mit Bild)
Independence Day (op Platt so veel as „Unafhangigkeitsdag“) is de Titel vun en US-amerikaanschen Science-Fiction-Actionfilm ut dat Johr 1996 bi den dat üm den Angreep vun Butenirdische op de Eer geiht. In de Hööftrullen speelt Jeff Goldblum, Will Smith un Bill Pullman, Speelbaas vun den Film weer Roland Emmerich. De Film fangt twee Daag vör den US-amerikaanschen Unafhangigkeitsdag (Independence Day) an. Överall op de Eer warrt op eenmol de Satellitenempfang stört, un gau warrt klor, dat mehr as 30 km grote Ruumscheep op de Eer tofleegt, de sik weltwiet över de gröttsten Städer formeert, wiel in en Ümloopbahn vun de Eer en Mudderschipp kreist, dat de Grött vun ruchweg en Veerdel vun’n Maand hett. Panik un Unsekerheit brickt ut. De Präsident Whitmore hapt toeerst, dat he mit de Frömmen fründschopplich Kuntakt sluten kann, man de Funktechniker David Levinson kriggt spitz, dat de Stören vun de Satelliten dör en verstekenen Kood utlöst warrt, mit de de frömmen Ruumscheep sik ünnerenanner afsnacken doot. Jüst noch rechttietig kann he sien Weten an den Präsident wietergeven un an sien ehmolige Fro, de in’t Witte Huus as Pressesnackersche arbeit. So künnt se all jüst noch rechttietig utrieten, bevör Washington D.C. vun de Aliens vullstännig tonichten
De Gotik is en Twieg vun Architektuur un Kunst in Europa in dat Middelöller. Se is upkamen üm 1140 rüm in de Île-de-France (Gegend um Paris umto). Nöördlich vun de Alpen hett se bit um un bi 1500 duert. Vördem regeer de Kunst- un Bostil vun de Romanik, achterna keem denn de Renaissance. Klar un düütlich af to grenzen is de Gotik vun düsse beiden Stilen bloß in de Architektuur. In de Bildhaueree un Maleree is dat nich so eenfach mööglich. De Gotik is en Tiedöller ween, wo de Gedanken un Ideen vun den christlichen Gloven to Bild bröcht wurrn is. Dor is veel Symbolik un Allegorie bi bruukt wurrn. Dat beste, wat de Kunst dunntomalen tostanne bröcht hett, weer de gootsche Kathedraal. Se is dat Gesamtkunstwark vun't Middelöller un bringt Architektuur, Bildhaueree un (Glas-) Maleree tohopen. In de Bokunst warrt en Unnerscheed maakt twuschen Fröh- un Hoochgotik un Late Gotik. De sünd in de verscheden Länner in Europa unnerscheedlich gau upkamen. Vunwegen dat de Spitzbagen as en zentral Element vun de Bokunst in de Gotik ankeken warrt, is de Stil toeerst ok Spitzbagenstil nömmt wurrn. De Naam Gotik (vun it. gotico, vun frömme Aart, barbaarsch, is an un for
De Gorgonen (greeksch γοργόνες, gorgónes, Eentall: Gorgoon oder Gorgo, gr. Γοργώ, gorgó) sünd dree Schreckgestalten mit Flögels un Slangenhoor ut de greekschen Mythologie. Jeedeen, de jem ankieken deit verklamt un warrt to Steen. De Gorgonen, dat sünd Stheno (ok Stheino un Sthele), Euryale un Medusa, sünd de Döchter vun Phorkys un Keto. Vun de dree weer Medusa de eenzige, de doodblieven künn. Perseus hett ehr den Kopp afhaut, de denn na de Göddin Athene bröcht worrn is. Tallrieke Afbilln vun Athene wiest ehr mit de Aigis un den Gorgonenkopp op ehr Bost. Na de ne’eren greekschen Överlevern ut dat Volk weer de Gorgoon oorsprünglich de Süster vun Alexander den Groten. Se is en Nixe, de in’t Water leeft un jeed Schipp, dat vörbikummt, fraagt, wat Alexander noch an’t Leven is. Wenn de Seelüüd mit „nee“ antert, tütt se dat Schipp mitsams de Mannschopp to sik rünner. De Antwoort, de de Seelüüd dat Leven redden deit, is: „He leevt un herrscht as König“ (Ζεί και βασιλέβει). De greeksche Dichter Georgios Drosinis schreev 1884 en Gedicht över de Gorgoon un 1949 keem de Roman Η Παναγιά η Γοργόνα (hdt.: Die Madonna mit dem Fischleib) rut. Harald Gebhardt un Mario Ludwig: Von Drachen,
Gorgo betekent Gorgo, Figur ut de greeksche Mythologie, Gorgo, Fro von Leonidas I. von Sparta, Gorgo, brietschen Film von Eugène Lourié ut dat Johr 1961, (681) Gorgo, en Asteroid. Kiek ok bi: Görgő. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
West-Fläämsch (up Nedderlannsch un Fläämsch West-Vlaams) is en Dialekt vun de Nedderlannsche Spraak in Belgien, de Nedderlannen un Noordfrankriek. West-Flannern in belgisch Flannern is dat Rebeet, wo de meisten Lüde leevt, de düssen Dialekt snacken doot. Ok in'n franzööschen Deel vun Flannern (Bezirk Nord) warrt dat snackt. In de Nedderlannen warrt dat blots in Delen vun Seeland sproken. West-Fläämsch un Seelannsch-Fläämsch un Seelannsch sünd de Subdialekten. De Dialekt is de to't Medelnedderlannsche ähnelkste Dialekt. West-Fläämsch. Mehr Biller, Videos oder Audiodateien to’t Thema gifft dat bi Wikimedia Commons.
Mark Tuitert (* 4. April 1980 in Holten) is en nedderlannsch Iesflinklöper. Bi de Weltmeesterschapen 2005 in Inzell wurr he tosommen mit Erben Wennemars un Carl Verheijen Weltmeester in de Verfolgung. En Johr later bi de Olympisch Winterspelen in Turin wunn he in de Verfolgung de Bronzemedaille. Fotos vun Mark Tuitert
Een Ökelnaam is 'n Naam, den een nich up döfft woorn is. Op Ingelsch heet dat nickname, op hoochdüütsch Spitzname. Dat kümmt af un an vör, dat wen sien Ökelnaam beter bekennt is as sien echten Naam. To'n Bispill "Hummel". De Waterdräger ut Hamborg weer op Johann Wilhelm Benz döfft. Man vör em weer een Georg Daniel Christian Hummel Waterdräger. Dor harrn besünners de Kinners ook to Benz "Hummel" seggt un em "Hummel, Hummel!" achteranropen. Benz harr denn jümmers "Mors, Mors!" seggt vun wegen dat se sik an'n Mors kleien schullen. Un hüüt noch snackt jedereen vun "Hummel", man blots 'n paar Minschen doot weten, dat he Benz heten dee. In de Dörper Oorssen un Habenhusen bi Bremen gifft dat een ganzen Barg Lüe, de mit Nohnaamen "Stehmeier" heten doot. Kannst reinweg dör´nanner kaamen. Wenn daar nu ook noch de sülbige Vöörnaamen bi is, kannst de gar nich mehr ut´neen hollen. So gifft dat dree Ewald Stehmeiers. Ut düssen Grund weert Ökelnaams bruukt. Vundage warrt jümmers noch vertellt, dat en Ehpaar mit Naam Stehmeier mol de Ökelnaams "Jan Cognac" un "Anna Likör" harr. Bi de Musikers, de Hip-Hop- un Rap-Musik maken doot, sünd Ökelnaams ganz begäng. So is Jan Philipp
Utrechts-Alblasserwaards is en Subdialekt vun'n Hollandschen Dialekt vun de Nederlannsche Spraak. Disse Dialekt ward in de Nedderlannen süden vun't Iesselmeer snackt. Ähnelk is de Südgeldersche Dialekt. Ok ene Grenz to't Utrechts-Alblasserwaards hett de Dialekt Brabants vun de nederlannsche Spraak un de Neddersassische Dialekt Nedderlandsch-neddersassisch. Utrecht, ene vun de gröttste Steder in Holland is ene Stadt, wo disse Dialekt snackt ward.
Orozco betekent Orozco, Gemeen in de Provinz Bizkaia, Spanien. Orozco is de Familiennaam von Alejandra Orozco (* 1997), mexikaansche Waterspringerin, Alfonso von Orozco (1500–1591), spaanschen Ordensgeistlichen, Andrés Orozco-Estrada (* 1977), kolumbiaansch Dirigent, Antonio Orozco (* 1972), spaanschen Ledermaker, Arturo Orozco, mexikaanschen Footballspeler, Arturo Orozco (* 1952), mexikaanschen Footballspeler, Carlos Orozco Romero (1896–1984), mexikaansch Künstler, Clara Inés Orozco (* 1952), kolumbiaansche Botanikerin, Edwin Orozco (* 1982), kolumbiaanschen Radrennfohrer, Efraín Orozco Morales (1897–1975), kolumbiaansch Komponist, Dirigent un Instrumentalist, Emiliano Orozco (* 1989), uruguayschen Footballspeler, Esther Orozco (* 1945), mexikaansche Biologin, Forscherin un Politikerin, Francisco Orozco Lomelín (1917–1990), mexikaanschen Wiehbischop, Francisco Orozco y Jiménez (1864–1936), mexikaanschen Arzbischop, Francisco Jesús Orozco Mengíbar (* 1970), spaanschen Bischop, Gabriel Orozco (* 1962), mexikaanschen Künstler, Gregorio Orozco (1889–1974), mexikaanschen Footballspeler un Ünnernehmer, Guillermo Orozco Montoya (* 1946), kolumbiaanschen Geistlichen, Javier Orozco (* 1987), mexikaanschen Footballspeler, Jonathan Orozco (* 1986), mexikaanschen Footballspeler, José Clemente Orozco (1883–1949), mexikaansch Maler, Juan Orozco (* 1937), spaanschen Gitarrnboer un Musiker, Juan Carlos Ortega Orozco (* 1967), mexikaanschen Footballspeler, Juan de Dios Orozco, Politiker ut Nicaragua, María Elena Valenciano Martínez-Orozco (* 1960), spaansche Politikerin, Mario Orozco Rivera (1930–1998), mexikaansch Maler, Michael Orozco (* 1986), US-amerikaansch Footballspeler, Miguel Ángel Orozco Deza (* 1953), mexikaanschen
Lohnunnernehmen sünd Unnernehmen, de Arbeiten meist mit denn Insatz von Landtechnik in de Land- un Forstweertschop, de Kommunen oder manchmol ock in de Industrie doot. Se sind dorbie Deenstleister, de de Arbeit in Reken stellt. De Kunn köfft bi disse Deenstleistung de hochmoderne Technik un utbillt un erfohrene Fohrer, wat sik för em sülvs nicht lohnt. Siet 2005 giff dat 'n needen Beroopsutbildung in Lohnunnernehmen. Fachkraft Agrarservice heit dat. De meisten Arbeiten, de Lohnunnernehmen mookt, sind vor allen in de Butenweertschop, meist Ernte (Koorn, Gras, Mais), Utbringen von organischen Düngern, Transporte, Knickplege. Daför bruukt se Meihdöscher, Feldhäcksler, Trecker, Güllewagen, usw. Lohnunnernehmen organisieren sick in 12 Landesverbännen un 1 Bundesverband. Bundesverband der Lohnunternehmen (hoochdüütsch)
Johannes Paul I., mit bürgerlich Naam Albino Luciani (* 17. Oktober 1912 in Forno di Canale; † 28. September 1978 in de Vatikanstadt) wurr an’ 26. August 1978 to’n Paapst wählt (as Nahfolger vun Paul VI.). Wiel he noch in dat sülvig Johr storven is, gung dat Johr 1978 as Dreepaapstjohr in de Historie in. Sien Nahfolger wurr Johannes Paul II. An hüm wurrd in Italien mit de Appellativen vun „Il Papa del sorriso“ („Paapst des Lächelns“) un „Il sorriso di Dio“ („Lächeln Gottes“) erinnert. Albino Luciani wurr in dat noorditalieensch Forno di Canale (siet 1964 Canale d'Agordo, bi Belluno) boren un stamm ut arm Verhältnissen. Mit 11 Johren is he 1923 in dat Knabenseminar in Feltre intreden, en Internat in dat Jungs up den Levensweg as Preester vörbereit wurrn. An’ 7. Juli 1935 wurr he to’n Preester weiht, nahdem he siet 1928 de School besöcht harr. Dornah weer he twee Johr as Kaplan in sien Heimatort tätig, ehe he 1937 to’n Viezrektor vun sien fröhere School ernennt wurr. Disse Stellung harr he bit 1947 inne un hett Theologie lehrt. An’ 23. November 1946 hett Luciani sien Dokterarbeit makt un kreeg en magna cum laude. He övernehm verscheeden Funktionen in
Stephan IV. (V.) († 24. Januar 817 in Rom) wurr an’ 22. Juni 816 as Nahfolger vun Leo III. to’n Paapst wählt. De Naam bedüüd: „die Krone“ (greeksch). Sien kört Pontifikat weer gliekwohl bannig bedüüdsam, wiel dat to en Negerkamen vun dat Paapstdom un dat erstarkte fränkisch Königsgeschlecht führen de. Dör hüm wurr mit Ludwig den Frommen eerstmals en fränkisch König to’n Kaiser salvt un mit en vermeintlich Konstantinskrone krönt, womit dat fränkische Kaiserdom togliek in de antike weströömsche Tradition stellt wurr. Stephan kreeg dat henn, dat Kaiser Ludwig free Paapstwahlen garanteeren de, ok wenn dat eerst nah sien Dood sien Nahfolger Paschalis I. gewährt wurr. Mit de Opgaav von dat ständig Inmischen in Rom wull Ludwig afsekern, den Paapst demgegenöver kien Mitwirkung an de Entscheedungen över de Tokunft vun Dynastie un Kaiserdom to gewähren. Sien Nahfolger wurr denn Paschalis I. Indrag to de Person in dat Biograafsch-Bibliograafsch Karkenlexikon (hoochdüütsch) Stephan IV. in de Katalog vun de Deutsche Nationalbibliothek